Иваново (Сърбия)
Иваново (; ;  или Iwanowo) е село, разположено в община Град Панчево, в Южнобанатски окръг на Автономната област Войводина, Република Сърбия. Част от населението на селото се състои от банатски българи.

Географско положение 
Най-близките градове до село Иваново са Панчево – на 18 км, и Белград – на 35 км.

История 
Иваново е основано през 1868 година от банатски българи, които идват от село Стар Бешенов, днешна Румъния и немци, които идват от различни краища на Банат и тогавашната Австро-Унгария. След заселването на преселниците веднага започват отводняването на землището, изграждане на дига на Дунав и освобождаване на нови обработваеми площи.

По-късно в периода 1883 – 1886 година в Иваново се заселват и унгарци и секели от Буковина.

Унгарското и немско наименование на селото Sándoregyháza и Alexanderkirchen (което се превежда като „Шандорова църква“) идва от името на Боназ Шандор (Bonnáz Sándor), и е официално име на Иваново в периода 1888 – 1922 година.

През учебната 2004/2005 г. е поставено началото на курс по изучаване на български език в село Иваново. Учителят се изпраща от България. Изучават се български език и фолклор.

Население и етнически състав 

Според преброяването от 2011 г. населението му е 1053 жители.

Източници 

Банатски българи
Села в Град Панчево
Секеи